સંજય લીલા ભણસાલીની ફિલ્મ ‘પદ્માવતી’ પરનો વિવાદ બંધ થવાનું નામ નથી લેતો. પદ્માવતી વિશે સાહિત્યમાં ઘણું લખાયું છે, પરંતુ મોટાભાગના લોકોને પદ્માવતીના ઇતિહાસ વિશે ખબર નથી. તો બીજી તરફ પદ્માવતીનું પાત્ર ઇતિહાસ સાથે જોડાયેલું છે કે પછી હિન્દી સાહિત્ય સાથે તે પ્રશ્ન ઉદ્ભવવા લાગ્યા છે. આ બંને વચ્ચે રાજપૂતોની લાગણી દુભાઈ તે હકીકત છે, કેમ કે રાજસ્થાનમાં રાજપૂતો પદ્માવતીને પૂજે છે. તેમને દેવી ગણે છે ત્યારે તે પાત્ર સાથે જ છેડછાડ કરવામાં આવે તો વિરોધ થવો સ્વાભાવિક છે.